بەھبەھان

بەهبەهان ، بەهبەهۆ (بێبان) شارێکە لە پارێزگای خووزستان و ناوەندی شارستان بەهبەهانە. ئەم شارە لە باشووری ڕۆژهەڵاتی  پارێزگای خووزستاندا هەیە.
 کەشوھەوا 

لە هاویندا زیاتر لە ٥٠ پلەی گەرمی و لە زستاندا کەمتر لە ٠ پلە کەشوھەوای ناوچەکەیە.

 مێژوو 
لە نزیک بەهبەهانى ئێستا جاران شارێک هەبوو بە ناوى ئارجان (ئارگان) . شاری ئارجان ماوەیەکی زۆرە ناوەندی ناوچەی ئارگان و کۆهگیلۆ بووە. لە سەردەمی ساسانییەکاندا ئارجان لە شوێنێکدا ئاوەدان کراوەتەوە کە ئێستا دەکەوێتە بەشی باکووری شاری بەهبەهان و شوێنەوارەکانی شارستانیەتی ئیلامیی تێدایە و بە ئاریاگان ناسراو بووە. بە گوێرەی   کتێبى ئارتەر کریستینسن (١٩٢٥، ل٧)، پاشای ساسانی قوبادی یەکەم لە هێرشێکیدا بۆ سەر ئامیدا لە باکووری میزۆپۆتامیا (ناوچەی کوردنشینی دیاربەکر لە تورکیای ئێستا) هەشتا هەزار لە دانیشتووانی شارەکەى بە دیل گرت و  لە ئەرجان دایمەزراندن  و شارەکەشى نۆژەن کردەوە. 
وێنۆک|گوندێکى بەهبەهۆ

هەروەها ئارجان لەگەڵ هەردوو شاری  جنابا (گناوەى ئێستا ) و ریشەهر/ ریواردەشیر (ئێستا بوشهەر) که تابعى ولایەتى ئارگان بوون،  ناوەندێکى دیارى به ڕهەمهێنانی کاڵاى کەتان بوو . چونکە خەڵکی راگوێزراوى ئامەد بەهرەدار بوون لە چنین و درووستکردنى قوماش و چۆخدا.

لە کوردستان چەند ئاواییەک بە ناوى بیبان و بێبان هەن. یەکیان لە باکوورى کەرکووکە.

 ئەمانەش ببینە 

پارێزگای خووزستان

شارستان بەهبەهان

 سەرچاوەکان 

 ئارتور کریستینسن، سەردەمى قوبادى یەکەم و کومونیسزمى مەزدەکى(Le règne du roi Kawādh I et le communisme Mazdakite)، بە فەڕەنسی . ١٩٢٥
 میشێل گەنتەر ، فەرهەنگى مێژوویى کوردان . چاپى دووەم.

پۆل:شارەکانی پارێزگای خووزستان
پۆل:شارەکانی ئێران
پۆل:شارەکانی کوردستان
پۆل:شارەکانی ڕۆژھەڵاتی کوردستان